ระยองพบผู้ป่วย โรคมือเท้าปาก เฉลี่ยวันละ 20 คน
สาธารณสุขจังหวัดระยอง พบเด็กชาวกัมพูชาเสียชีวิตด้วยโรคมือ เท้า ปากแล้ว 1 คน ทั้งนี้มีเด็กคลุกคลีกับเด็กที่เสียชีวิตและมีอาการคล้ายโรคมือ เท้า ปากที่ต้องเฝ้าระวังอีก 2 คน ขณะที่จังหวัดระยองพบผู้ป่วยโรคมือ เท้า ปาก วันละประมาณ 20 คนน.พ.กฤษณ์ ปาลสุทธิ์ สาธารณสุขประจำจังหวัดระยอง ร่วมรณรงค์ทำความสะอาดโรงเรียนเทศบาลมาบตาพุด อำเภอเมือง จังหวัดระยอง ซึ่งเป็นกิจกรรมบิ๊กคลีนนิ่งเดย์ของจังหวัด หลังสถานการณ์การแพร่ระบาดของโรคมือเท้าปากในพื้นที่สูงเป็นอันดับ 5 ของประเทศ และยังพบว่าเมื่อช่วงเย็นวานนี้ (26 ก.ค.) มีเด็กชาวกัมพูชา อายุ 2 ปี 6 เดือน ซึ่งเป็นลูกแรงงานต้างด้าว เสียชีวิตด้วยโรคมือเท้าปากที่โรงพยาบาลอำเภอแกลงด้านสาธารณสุขจังหวัดระยอง กล่าวว่า เด็กชายกิมฮะ ลูกแรงงานต่างด้าว ได้เข้ารักษาตัวที่โรงพยาบาลอำเภอแกลง โดยมีการอาการตุ่มแดงขึ้นที่มือและเท้า จนกระทั่งเสียชีวิตเมื่อเวลา 17.00 น. ของเมื่อวานนี้ (26 ก.ค.) ขณะนี้เจ้าหน้าที่ต้องเฝ้าระวังอาการของเด็กชาวกัมพูชาที่คลุกคลีกับเด็กที่เสียชีวิตอีก 2 คน ซึ่งมีอาการตุ่มแดงขึ้นที่มือและเท้า ล่าสุดเจ้าหน้าที่ได้นำตัวเด็กทั้ง 2 คนไปเฝ้าระวังอาการที่โรงพยาบาลอำเภอแกลงแล้วส่วนสถานการณ์การแพร่ระบาดโรคมือเท้าปากในจังหวัดระยองยังคงเพิ่มสูงขึ้นอย่างต่อเนื่อง ยอดล่าสุดพบผู้ป่วยด้วยโรคมือ เท้า ปาก จำนวน 384 คน ซึ่งเฉลี่ยแล้วจังหวัดระยองพบผู้ป่วยโรคมือ เท้า ปาก เพิ่มขึ้นวันละประมาณ 20 คน โดยอำเภอที่พบมากที่สุดคือ อำเภอเมืองระยอง และเด็กชาวกัมพูชาที่เสียชีวิต ถือเป็นผู้เสียชีวิตคนแรกของจังหวัด เช่นเดียวกับโรงเรียนเทศบาล 2 ซอยโรงฆ่าสัตว์ อำเภอเมือง จังหวัดกาญจนบุรี ที่นายเสริมฤทธิ์ สำแดงเดช ผู้อำนวยการโรงเรียน ได้สั่งปิดเรียนไปตั้งแต่เมื่อวานนี้ (26 ก.ค.) หลังพบเด็กชั้นอนุบาลและประถมศึกษาชั้นปีที่ 1 และ 2 ป่วยเป็นโรคมือเท้าปาก 5 คน
 สาธารณสุขจังหวัดระยอง พบเด็กชาวกัมพูชาเสียชีวิตด้วยโรคมือ เท้า ปากแล้ว 1 คน ทั้งนี้มีเด็กคลุกคลีกับเด็กที่เสียชีวิตและมีอาการคล้ายโรคมือ เท้า ปากที่ต้องเฝ้าระวังอีก 2 คน ขณะที่จังหวัดระยองพบผู้ป่วยโรคมือ เท้า ปาก วันละประมาณ 20 คน
กัมพูชา,ตาย,ระบาด,ระยอง,เด็ก,โรคมือ เท้า ปาก